# Úradný vestník C 149A/27.

| | ISSN 1977-1037 |
| --- | --- |
| Úradný vestník
  Európskej únie | C 149A |
| | |
| Slovenské vydanie | Informácie a oznámenia | Ročník 6427. apríla 2021 |

ISSN 1977-1037

Úradný vestník

Európskej únie

C 149A

Slovenské vydanie

Informácie a oznámenia

Ročník 6427. apríla 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2021/C 149 A/01 | Generálne riaditeľstvo pre rozpočet Uverejnenie oznámenia o voľnom pracovnom mieste na pozíciu hlavného poradcu/hlavnej poradkyne (platová trieda AD 14) (článok 29 ods. 2 služobného poriadku) COM/2021/10403 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2021/C 149 A/01

Generálne riaditeľstvo pre rozpočet Uverejnenie oznámenia o voľnom pracovnom mieste na pozíciu hlavného poradcu/hlavnej poradkyne (platová trieda AD 14) (článok 29 ods. 2 služobného poriadku) COM/2021/10403

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 27.4.2021 | SK | Úradný vestník Európskej únie | CA 149/1 |
| --- | --- | --- | --- |

27.4.2021

SK

Úradný vestník Európskej únie

CA 149/1

---

Generálne riaditeľstvo pre rozpočet

Uverejnenie oznámenia o voľnom pracovnom mieste na pozíciu hlavného poradcu/hlavnej poradkyne (platová trieda AD 14)

(článok 29 ods. 2 služobného poriadku)

COM/2021/10403

(2021/C 149 A/01)

Kto sme

Generálne riaditeľstvo pre rozpočet (GR BUDG) má približne 530 zamestnancov a tvorí ho šesť riaditeľstiev, z ktorých päť má sídlo v Bruseli a jedno má zamestnancov v Bruseli aj v Luxemburgu.

GR BUDG je ústredným útvarom Komisie zodpovedným za prípravu a plnenie rozpočtu EÚ počas celého ročného a viacročného cyklu, v rámci čoho zabezpečuje účinné plnenie rozpočtu v plnom súlade s nariadením o rozpočtových pravidlách. Je takisto zodpovedné za príslušný právny rámec pre plnenie rozpočtu EÚ jednotlivými inštitúciami, agentúrami a členskými štátmi a zohráva kľúčovú úlohu pri podpore správneho finančného riadenia a silnej kultúry výkonnosti. V tejto súvislosti sa zameriava na zabezpečenie toho, aby rozpočet EÚ prinášal konkrétne výsledky a pridanú hodnotu vo všetkých politikách EÚ. Vo všeobecnosti sa povinnosti a politické priority GR BUDG riadia zmluvou a ďalej sa vymedzujú na základe politických usmernení predsedníčky von der Leyenovej stanovených pre Komisiu na obdobie 2019 – 2024.

V súvislosti s voľným miestom, ktoré sa má obsadiť, zohráva GR BUDG kľúčovú úlohu pri financovaní rozpočtovej podpory Únie pre plán európskej obnovy v súvislosti s krízou spôsobenou ochorením COVID-19 prostredníctvom operácií prijímania a poskytovania pôžičiek, najmä v rámci nástroja Next Generation EU, kde EÚ získa na kapitálových trhoch až 800 miliárd EUR na financovanie rôznych politík EÚ na podporu fázy nápravy a obnovy. Zvýšenie rozsahu, zložitosti a politického významu činností GR BUDG v oblasti prijímania pôžičiek (finančné operácie sú širšie a zahŕňajú činnosti v oblasti správy aktív) viedlo Komisiu k zavedeniu novej diverzifikovanej a združenej stratégie financovania, ktorá EÚ umožní získavať potrebné finančné prostriedky včas a za minimálne náklady. Zvýšenie rozsahu, zložitosti a politického významu portfólia financovania GR BUDG si vyžaduje primerané posilnenie strategickej vízie, ako aj uplatňovania diverzifikovanej stratégie financovania.

Čo ponúkame

Hlavný poradca/hlavná poradkyňa (ďalej len „hlavný poradca“) bude slúžiť ako kontaktné miesto na poskytovanie strategického poradenstva o vykonávaní a možnom vývoji diverzifikovanej stratégie financovania EÚ, ktorá sa používa na financovanie výdavkov v rámci nástroja Next Generation EU. V prípade potreby sa bude zapájať do získavania investorov a pomáhať pri príprave „putovných prezentácií“.

Navyše bude na úrovni vyššieho manažmentu zastupovať Komisiu na príslušných fórach.

Tieto povinnosti by mali byť zverené osobe vrcholového manažmentu s jasným mandátom, ktorá vďaka svojim komunikačným a prezentačným zručnostiam dokáže interným a externým zúčastneným stranám poskytnúť víziu diverzifikovanej stratégie financovania.

Mala by úzko spolupracovať s výkonným vedením generálneho riaditeľstva. Hlavný poradca bude priamo podriadený generálnemu riaditeľovi GR BUDG.

Hlavný poradca plní najmä tieto úlohy:

| — | poskytuje a vykonáva stratégiu diverzifikovaného a spoločného financovania, |
| --- | --- |

—

poskytuje a vykonáva stratégiu diverzifikovaného a spoločného financovania,

| — | slúži ako kontaktné miesto, dohliada na navrhovanie a vykonávanie stratégie financovania v súvislosti so všetkými kľúčovými otázkami, |
| --- | --- |

—

slúži ako kontaktné miesto, dohliada na navrhovanie a vykonávanie stratégie financovania v súvislosti so všetkými kľúčovými otázkami,

| — | podporuje vo väčšej miere investície, inovácie a spoločné využívanie riešení, |
| --- | --- |

—

podporuje vo väčšej miere investície, inovácie a spoločné využívanie riešení,

| — | zapája sa do získavania investorov a prípravy „putovných prezentácií“, |
| --- | --- |

—

zapája sa do získavania investorov a prípravy „putovných prezentácií“,

| — | zastupuje Komisiu na vysokej úrovni a na externých fórach. |
| --- | --- |

—

zastupuje Komisiu na vysokej úrovni a na externých fórach.

Pri plnení uvedených úloh pomáha hlavnému poradcovi:

| — | riaditeľstvo E, ktoré vykonáva všetky trhové operácie pre rozpočet Únie vrátane plánu európskej obnovy. To zahŕňa emisiu dlhopisov a správu úverov (pre nástroje SURE, Next Generation EU), správu aktív a riadenie rizík pre rozpočtové záruky EÚ (EFSI/InvestEU, záruka pre vonkajšiu činnosť). |
| --- | --- |

—

riaditeľstvo E, ktoré vykonáva všetky trhové operácie pre rozpočet Únie vrátane plánu európskej obnovy. To zahŕňa emisiu dlhopisov a správu úverov (pre nástroje SURE, Next Generation EU), správu aktív a riadenie rizík pre rozpočtové záruky EÚ (EFSI/InvestEU, záruka pre vonkajšiu činnosť).

Koho hľadáme (výberové kritériá)

Ideálny uchádzač musí byť vynikajúcim a motivovaným odborníkom a spĺňať tieto výberové kritériá:

| a) | Poradenské zručnosti:






  — | preukázaná schopnosť pracovať vo vedúcej poradnej úlohe, pokiaľ ide o finančné operácie štátnych a nadnárodných emitentov, ako aj agentúr (ďalej len „SSA“ – Sovereign, supra-nationals and agencies), |
| --- | --- | --- |

a)

Poradenské zručnosti:

—

preukázaná schopnosť pracovať vo vedúcej poradnej úlohe, pokiaľ ide o finančné operácie štátnych a nadnárodných emitentov, ako aj agentúr (ďalej len „SSA“ – Sovereign, supra-nationals and agencies),

| — | schopnosť identifikovať hlavné problémy, prevziať iniciatívu a strategicky premýšľať so zreteľom na aktuálny finančný a politický vývoj vrátane nových politických priorít Komisie, |
| --- | --- |

—

schopnosť identifikovať hlavné problémy, prevziať iniciatívu a strategicky premýšľať so zreteľom na aktuálny finančný a politický vývoj vrátane nových politických priorít Komisie,

| — | schopnosť budovať inštitucionálne kapacity na ochranu a rozširovanie finančných zdrojov, |
| --- | --- |

—

schopnosť budovať inštitucionálne kapacity na ochranu a rozširovanie finančných zdrojov,

| — | perspektívny a dynamický prístup k novým výzvam spojený s vysokou motiváciou a odolnosťou pri súbežnom riešení rozličných problémov, |
| --- | --- |

—

perspektívny a dynamický prístup k novým výzvam spojený s vysokou motiváciou a odolnosťou pri súbežnom riešení rozličných problémov,

| — | schopnosť riadiť a motivovať vysoko kvalifikované tímy, aby dosahovali kvalitné výsledky. |
| --- | --- |

—

schopnosť riadiť a motivovať vysoko kvalifikované tímy, aby dosahovali kvalitné výsledky.

| b) | Odborné zručnosti a skúsenosti:






  — | solídne skúsenosti v oblasti verejného bankovníctva, najmä finančných trhov, s osobitným dôrazom na medzinárodné dlhové trhy, najlepšie v rámci medzinárodných organizácií, |
| --- | --- | --- |

b)

Odborné zručnosti a skúsenosti:

—

solídne skúsenosti v oblasti verejného bankovníctva, najmä finančných trhov, s osobitným dôrazom na medzinárodné dlhové trhy, najlepšie v rámci medzinárodných organizácií,

| — | konkrétne skúsenosti s identifikáciou a podporou strategického investovania verejných správ alebo iných organizácií, |
| --- | --- |

—

konkrétne skúsenosti s identifikáciou a podporou strategického investovania verejných správ alebo iných organizácií,

| — | rozsiahle skúsenosti a zodpovednosť na vyššej úrovni za finančné politiky a operácie SSA na medzinárodnej úrovni vrátane dosahu na trh a vzťahov s investormi, |
| --- | --- |

—

rozsiahle skúsenosti a zodpovednosť na vyššej úrovni za finančné politiky a operácie SSA na medzinárodnej úrovni vrátane dosahu na trh a vzťahov s investormi,

| — | vynikajúce ekonomické a analytické zručnosti, |
| --- | --- |

—

vynikajúce ekonomické a analytické zručnosti,

| — | dobrá znalosť požiadaviek vnútorných kontrol v prostredí medzinárodnej verejnej správy. |
| --- | --- |

—

dobrá znalosť požiadaviek vnútorných kontrol v prostredí medzinárodnej verejnej správy.

| c) | Osobnostné vlastnosti:






  — | vynikajúce zručnosti v oblasti vytvárania sietí, verejného prejavu a medziľudských zručností vrátane aktívneho počúvania, |
| --- | --- | --- |

c)

Osobnostné vlastnosti:

—

vynikajúce zručnosti v oblasti vytvárania sietí, verejného prejavu a medziľudských zručností vrátane aktívneho počúvania,

| — | vynikajúce komunikačné zručnosti s preukázanou schopnosťou rozvíjať a udržiavať výborné vzťahy so zainteresovanými stranami v rámci Komisie alebo mimo nej a zastupovať Komisiu na úrovni vyššieho manažmentu, |
| --- | --- |

—

vynikajúce komunikačné zručnosti s preukázanou schopnosťou rozvíjať a udržiavať výborné vzťahy so zainteresovanými stranami v rámci Komisie alebo mimo nej a zastupovať Komisiu na úrovni vyššieho manažmentu,

| — | vynikajúce vyjednávacie zručnosti, a najmä zručnosti v oblasti rozhodovania, riešenia problémov a budovania vzťahov. |
| --- | --- |

—

vynikajúce vyjednávacie zručnosti, a najmä zručnosti v oblasti rozhodovania, riešenia problémov a budovania vzťahov.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (jednoročná odborná prax nemôže byť súčasťou postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (jednoročná odborná prax nemôže byť súčasťou postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň 15-ročnú postgraduálnu odbornú prax (1) na pozícii, ktorá si vyžaduje uvedené vzdelanie. |
| --- | --- |

—

Odborná prax: uchádzači musia mať aspoň 15-ročnú postgraduálnu odbornú prax (1) na pozícii, ktorá si vyžaduje uvedené vzdelanie.

| — | Poradenské skúsenosti: V rámci uvedenej odbornej praxe musia mať uchádzači aspoň päť rokov skúseností vo vysokej poradnej funkcii (2), ktoré by sa mali týkať oblasti súvisiacej s ponúkanou pozíciou. |
| --- | --- |

—

Poradenské skúsenosti: V rámci uvedenej odbornej praxe musia mať uchádzači aspoň päť rokov skúseností vo vysokej poradnej funkcii (2), ktoré by sa mali týkať oblasti súvisiacej s ponúkanou pozíciou.

| — | Jazykové znalosti: Uchádzači musia preukázať dôkladnú znalosť jedného z úradných jazykov Európskej únie (3) a dôkladnú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia preukázať dôkladnú znalosť jedného z úradných jazykov Európskej únie (3) a dôkladnú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku.

| — | Veková hranica: Uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)]. |
| --- | --- |

—

Veková hranica: Uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)].

Výber a vymenovanie

Európska komisia vyberie a vymenuje hlavného poradcu v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (Dokument o politike týkajúcej sa riadiacich pracovníkov) (5)].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikácii uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie hlavného poradcu.

Uchádzači uvedení v užšom výbere poradného výboru absolvujú pohovor s príslušným členom Komisie zodpovedným za GR pre rozpočet (6).

Na základe týchto pohovorov Európska komisia prijme rozhodnutie o vymenovaní.

Vybraný uchádzač musí spĺňať všetky zákonné požiadavky týkajúce sa vojenskej služby, preukázať vhodné charakterové vlastnosti potrebné na výkon svojich povinností a byť v primeranej fyzickej kondícii.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným informáciám do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.)

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k utajovaným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaných informáciách EÚ bude rokovať.

Z praktických dôvodov a s cieľom ukončiť výberové konanie v záujme uchádzačov (ako aj inštitúcie) čo najrýchlejšie, sa výberové konanie uskutoční iba v anglickom a/alebo vo francúzskom jazyku (7).

Rovnaké príležitosti

Komisia sa v súlade s článkom 1d) služobného poriadku snaží o dosiahnutie strategického cieľa rodovej rovnosti na všetkých úrovniach riadenia do konca svojho súčasného mandátu a uplatňuje politiku rovnakých príležitostí podporujúcu prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti.

Podmienky zamestnania

Plat a podmienky zamestnania sú stanovené v služobnom poriadku.

Úspešný uchádzač bude prijatý do pracovného pomeru ako úradník v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Brusel, kde má GR BUDG sídlo.

Nezávislosť a vyhlásenie o záujmoch

Od hlavného poradcu sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz výberového konania: https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

Na vyplnenie prihlášky musíte nahrať životopis vo formáte PDF, najlepšie vo formáte Europass CV (8). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail o potvrdení registrácie prihlášky. Ak nedostanete potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o ďalšie informácie a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 27. mája 2021 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dovolíme si zdôrazniť, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Akákoľvek otázka sa musí adresovať sekretariátu príslušnej komisie.

Ochrana osobných údajov

Komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (9). Týka sa to najmä dôverného charakteru a bezpečnosti takýchto údajov.

---

(1)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé dané obdobie sa môže započítať iba raz.

(2)  Uchádzači by mali v prípade všetkých rokov, počas ktorých nadobudli poradenské skúsenosti, uviesť vo svojom životopise tieto údaje: 1. názov a náplň zastávaných funkcií; 2. konkrétnu oblasť pôsobnosti spolu s informáciou o tom, ktorej úrovni v rámci danej organizácie bola funkcia priradená (počet úrovní, ktoré boli v hierarchickej štruktúre tejto riadiacej pozícii nadriadené a podriadené); 3. hierarchické vzťahy v prípade jednotlivých zastávaných funkcií.

(3)  http://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=SK.

(4)  https://eur-lex.europa.eu/legal-content/SK/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007) 1811] nedelegoval túto úlohu na iného člena Komisie.

(7)  Výberové poroty zabezpečia, aby neboli neoprávnene zvýhodnení uchádzači, pre ktorých je jeden z týchto jazykov rodným jazykom.

(8)  Informácie o tom, ako si vytvoriť životopis Europass, nájdete online na adrese: https://europa.eu/europass/en/create-europass-cv.

(9)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---